เดินหน้าล่าฝัน เพชรดำ ได้เทรนเนอร์ระดับโลกติวเข้มสกิลคิกบ็อกซิ่ง
นับเป็นความท้าทายครั้งสำคัญ กับการชิงแชมป์โลกคิกบ็อกซิ่งครั้งแรกในชีวิตของ เพชรดำ เพชรยินดีอะคาเดมี ในศึก ONE: WARRIORS OF LIGHT วันศุกร์ที่ 10 พฤษภาคมนี้ ที่กรุงเทพฯ ซึ่งทางต้นสังกัดสั่งอิมพอร์ตเทรนเนอร์ระดับโลกมาทำการติวเข้ม ก่อนก้าวขึ้นชิงชัยสู่เป้าหมายที่ยิ่งใหญ่ในอนาคต,วันที่ 18 เม.ย.62 ก่อนหน้านี้ เพชรดำ เคยชิมลางบนสังเวียนคิกบ็อกซิ่งครั้งแรก เมื่อเดือนกุมภาพันธ์ที่ผ่านมา ในศึก ONE: CALL TO GREATNESS ที่สิงคโปร์ ซึ่งเป็นอีกครั้งที่เขาโชว์ผลงานได้อย่างยอดเยี่ยม ด้วยการชนะน็อกคู่ต่อสู้ดีกรีแชมป์คิกบ็อกซิ่งชาวญี่ปุ่น มาซาฮิเดะ คูโดะ ด้วยเวลา 40 วินาทีแรกของยกที่ 2 แต่ถึงกระนั้นเจ้าตัวยังคิดว่าต้องกลับมาพัฒนาฝีมือให้มากยิ่งขึ้น,สำหรับคิกบ็อกซิ่งไฟต์แรก ผมรู้สึกว่ายังไม่ค่อยเข้าที่เข้าทาง เพราะการชกสไตล์คิกบ็อกซิ่งต้องต่อยและเตะให้เร็ว ยิ่งต่อยหมัดเยอะๆ จะได้เปรียบ ซึ่งตอนนี้ผมก็ได้ฝึกซ้อมการออกหมัดให้เพิ่มมากขึ้น โดยได้เทรนเนอร์ต่างชาติมาช่วยเทรนให้,เพื่อยกระดับความสามารถของ เพชรดำ ทางค่ายเพชรยินดีอะคาเดมี ได้อิมพอร์ตยอดเทรนเนอร์ชาวอเมริกาอย่าง แพดแมน ไอราน แม็คกริฟ จาก TMT Mayweather Boxing Club ของ ฟลอยด์ เมย์เวทเธอร์ จูเนียร์ นักชกซูเปอร์สตาร์ ชาวอเมริกันมาฝึกวิทยายุทธ ทำให้การชกในสไตล์คิกบ็อกซิ่งของ เพชรดำ พัฒนาขึ้นอย่างผิดหูผิดตา,โดยในศึก ONE: WARRIORS OF LIGHT เพชรดำ จะขึ้นดวลกับคู่ต่อสู้สุดหินจากแดนน้ำหอม อีเลียส มาห์มูดิ วัย 21 ปี ดีกรีแชมป์รายการ WMF, WPMF และ MTGP ซึ่งฝึกฝนมวยไทยตั้งแต่ 5 ขวบในยิมของครอบครัว โดยทั้งคู่มีเข็มขัดแชมป์โลกวัน ซูเปอร์ ซีรีส์ คิกบ็อกซิ่ง รุ่นฟลายเวต (61.2 กก.) เป็นเป้าหมายสูงสุด,การแข่งขันไฟต์ดังกล่าว จะมีขึ้นในวันศุกร์ที่ 10 พฤษภาคมนี้ ที่อิมแพ็ค อารีนา เมืองทองธานี แฟนหมัดมวยรีบสำรองที่นั่งได้แล้วทางไทยทิคเก็ตเมเจอร์ ในราคาเริ่มต้นเพียง 300 บาท พร้อมกดติดตามเฟซบุ๊ก ONE Championship เพื่ออัพเดทข่าวสารต่างๆ ได้ก่อนใคร.
นับเป็นความท้าทายครั้งสำคัญ กับการชิงแชมป์โลกคิกบ็อกซิ่งครั้งแรกในชีวิตของ เพชรดำ เพชรยินดีอะคาเดมี ในศึก ONE: WARRIORS OF LIGHT วันศุกร์ที่ 10 พฤษภาคมนี้
เพชรดำ เพชรยินดีอะคาเดมี,ค่ายเพชรยินดีอะคาเดมี,วัน แชมเปียนชิพ,คิกบ็อกซิ่ง